b'\n_START_ARTICLE_\nHans Krebs\n_START_SECTION_\nKehidupan awal dan pendidikan\n_START_PARAGRAPH_\nKrebs dilahirkan di Hildesheim, Jerman, sebagai anak tengah kepada Georg Krebs - pakar bedahu telinga, hidung dan tekak - dan Alma Krebs (nama akhir asal Davidson)._NEWLINE_Hans\xc2\xa0dikerahkan\xc2\xa0ke dalam\xc2\xa0Tentera Darat Empayar\xc2\xa0pada September 1918 menghampiri penghujung Perang Dunia Pertama, ketika beliau sedikit lagi hendak menghabiskan persekolahannya.\xc2\xa0Hans dibenarkan mengambil suatu peperiksaan kecemasan untuk ijazah sekolah tinggnya, di mana beliau mendapat skor yang agak tinggi sehingga disyaki para pengawal peperiksaan.\n_START_SECTION_\nKerjaya\n_START_PARAGRAPH_\nKehidupan Hans sebagai seorang saintis yang dihormati terhenti sewaktu\xc2\xa0kebangkitan Hitler\xc2\xa0pada tahun 1933 yang berkuasa, di mana pemerintahan Adolf mengenakan undang-undang yang memutuskan pelucutan semua bukan orang Jerman, dan anti-Nazi, dari pekerjaan profesional mereka; termasuklah Krebs yang berketurunan Yahudi. Krebs menerima surat pemecatan rasmi beliau dari pekerjaannya pada bulan April 1933, dan perkhidmatan telah ditamatkan pada 1 Julai 1933. Frederick Gowland Hopkins dari\xc2\xa0Universiti Cambridge\xc2\xa0segera datang menyelamatkan beliau dengan meyakinkan universiti tersebut untuk merekrut Krebs bekerja bersamanya dalam Jabatan Biokimia universiti itu.Krebs menetap di Cambridge pada Julai 1933 dengan sokongan kewangan dari Yayasan Rockefeller. Dia dilantik sebagai Demonstrasi dalam biokimia pada tahun 1934. Pada tahun 1935,\xc2\xa0Universiti Sheffield menawarkannya suatu kerusi Pensyarah Farmakologi, dengan kemudahan makmal yang lebih luas serta gaji yang lebih banyak - beliau\xc2\xa0bekerja di sana selama 19 tahun. Universiti Sheffield membuka sebuah Jabatan Biokimia (kini Jabatan Biologi Molekul dan Bioteknologi) pada tahun 1938 di mana Krebs menjadi Ketua pertamanya, dan akhirnya seorang Profesor pada tahun 1945._NEWLINE_Krebs meninggal dunia pada 22 November 1981 di Oxford.'